U-I-286/10
Natisni
Opravilna št.:
U-I-286/10
Datum odločitve:
14. 6. 2011
ECLI:
ECLI:SI:USRS:2011:U.I.286.10
Akt:
Zakon o uveljavljanju pravic iz javnih sredstev (Uradni list RS, št. 62/10 in 40/11) (ZUPJS), 22. čl.
Izrek:
Pobuda za začetek postopka za oceno ustavnosti 22. člena Zakona o uveljavljanju pravic iz javnih sredstev (Uradni list RS, št. 62/10 in 40/11) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.1 - Ustavno sodstvo - Postopek - Stranke - Locus standi.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Sonja Plut, Krka
Datum vloge:
30. 12. 2010
Vrsta odločitve:
sklep
Vrsta rešitve:
zavrženje
Dokument:
US29472
Dokument v PDF obliki:
U-I-286-10.pdf
121 KB
Prenesite datoteko
U-I-286/10-3
14. 6. 2011
S K L E P
Ustavno sodišče je v postopku za preizkus pobude Sonje Plut, Krka, na seji 14. junija 2011
sklenilo:
Pobuda za začetek postopka za oceno ustavnosti 22. člena Zakona o uveljavljanju pravic iz javnih sredstev (Uradni list RS, št. 62/10 in 40/11) se zavrže.
Obrazložitev
1. Pobudnica izpodbija v izreku tega sklepa navedeno določbo. Zatrjuje, da je v neskladju s 14., 53., 56., 153. in 155. členom Ustave. Navaja, da je mati dveh otrok, starih 20 in 24 let, ki redno študirata. Z uveljavitvijo Zakona o uveljavljanju pravic iz javnih sredstev (ZUPJS) naj bi bilo trajanje pravice do otroškega dodatka omejeno do otrokovega 18 leta ne glede na dolžnost in zmožnost staršev do preživljanja otrok po dopolnjenem 18 letu.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. Pobudnici je bila v zvezi s pravico do otroškega dodatka izdana odločba. Zoper odločbo lahko vloži pritožbo in sproži upravni spor. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnica ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
dr. Ernest Petrič
Predsednik